Dome Karukoski

Thomas 'Dome' August George Karukoski (sündinud 29. detsembril 1976 Nikosias) on soome filmirežissöör.

Karukoski kunstnikunimi Dome on klassiõelt saadud hüüdnimi.

Detsembris 2013 valis USA meelelahutusajakiri Variety Karukoski üheks viimase kümnendi paeluvamaks režissööriks (täpne kategooria: "10 Directors to Watch"). Karukoski on esimene soomlane, kes sellesse nimekirja on jõudnud. Tema esimene Hollywoodi-produktsioon on mängufilm "Tolkien", mis jutustab kirjanik J. R. R. Tolkieni noorusaastaist.

Elukäik 
Karukoski on sündinud Küprosel. Kui ta oli viieaastane, kolis perekond Soome. Karukoskit hakati pärast Soome kolimist koolis kiusama ja ta on hiljem osalenud mitmes koolikiusamise vastases projektis.

Tema ema on soome ajakirjanik Ritva Karukoski ning isa ameerika näitleja ja luuletaja George Dickerson, kes on mänginud muu hulgas filmides "Cutteri kättemaks" (1981), "Psühho II" (1983), "Blue Velvet" ja "Sinisem oli öö" (1986) ning telesarjas "Hill Street Blues".

Filmograafia

Filmid
 Tyttö sinä olet tähti (2005)
 Tummien perhosten koti (2008)
 Kielletty hedelmä (2009)
 "Polaarjoone sangarid" (2010)
 Burungo (2011)
 Leijonasydän (2013)
 Mielensäpahoittaja (2014)
 Tom of Finland (2017)
 Tolkien (2019)

Seriaalid
 Suojelijat (osad 2 ja 5, 2008)
 Veljet (2008)
 Maailmanparantaja (2011)

Muusikavideod 
 YUP – Päivä kerrallaan (2004)
 Jenni Vartiainen – Tunnoton (2007)
 Live Aid Uusi Lastensairaala 2017 – Lohtu (2014)

Kirjandus 
 Kinnunen, Kalle – Rämö, Matti: Hymypoika: Dome Karukosken tie Lepsämästä Hollywoodiin. Helsingii: Otava, 2020. ISBN 978-951-1-35080-4.

Välislingid 

 What's being filmed in Liverpool – Lord of the Rings origins film takes to city streets / Liverpool Echo, oktoober 0217
 Dome Karukoski: vaatan maailma juurtetu pilguga / Piret Kooli, nädalalõpuleht LP, 15. mai 2015
 Tom of Finlandi režissöör: püüan kõike näha läbi headuse prisma / Piret Kooli, Soome Instituut, veebruar 2017 

Soome filmilavastajad
Sündinud 1976